stanford-oval/wikipedia huggingface dataset:
Martti (Turku)
Aiheesta muualla

Kuvia tai muita tiedostoja aiheesta Martti Wikimedia Commonsissa
Kuvia, muistelmia ja muita artikkeleita Martinrannan alueelta. (Arkistoitu – Internet Archive)
Martinrantaseura, alueen kaupunginosaseura.
Turun suuralueet ja kaupunginosat
| --- | --- |
Suuralueet: Kaupunginosat suuralueittain
1. Keskusta: I kaupunginosa · II kaupunginosa · III kaupunginosa · IV Martti · V Itäranta · VI kaupunginosa · VII kaupunginosa · VIII Port Arthur · IX Länsiranta · Iso-Heikkilä · Korppolaismäki1 · Kupittaa · Kurjenmäki · Mäntymäki · Nummi2 · Pihlajaniemi3 · Ruissalo · Turun satama · Vähäheikkilä4
2. Hirvensalo-Kakskerta: Friskala · Haarla · Illoinen · Jänessaari · Kaistarniemi · Kakskerta · Kukola · Lauttaranta · Maanpää · Moikoinen · Oriniemi · Papinsaari · Pikisaari · Satava · Särkilahti · Toijainen
3. Skanssi-Uittamo: Harittu · Ilpoinen · Ispoinen · Katariina · Koivula · Korppolaismäki1 · Luolavuori · Peltola · Pihlajaniemi3 · Puistomäki · Skanssi · Uittamo · Vasaramäki · Vähäheikkilä4
4. Varissuo-Lauste: Huhkola · Lauste · Vaala · Varissuo
5. Nummi-Halinen: Itäharju · Kohmo · Koroinen · Kurala · Halinen · Nummi2 · Oriketo · Pääskyvuori · Räntämäki
6. Runosmäki-Raunistula: Kaerla5 · Kastu · Kärsämäki · Raunistula6 · Runosmäki7
7. Länsikeskus: Kaerla5 · Kähäri · Mälikkälä · Pitkämäki · Runosmäki7 · Ruohonpää · Teräsrautela · Vätti
8. Pansio-Jyrkkälä: Artukainen · Pahaniemi · Pansio · Perno
9. Maaria-Paattinen: Haaga · Jäkärlä · Koskennurmi · Lentokenttä · Metsämäki · Moisio · Paattinen · Paimala · Saramäki · Tasto · Urusvuori · Yli-Maaria
Huomautukset:  1: Korppolaismäki kuuluu osittain Keskustaan ja osittain Skanssi-Uittamoon. 2: Nummi kuuluu osittain Keskustaan ja osittain Nummi-Haliseen. 3: Pihlajaniemi kuuluu osittain Keskustaan ja osittain Skanssi-Uittamoon. 4: Vähäheikkilä kuuluu osittain Keskustaan ja osittain Skanssi-Uittamoon. 5: Kaerla kuuluu osittain Runosmäki-Raunistulaan ja osittain Länsikeskukseen. 6: Raunistula kuuluu osittain Runosmäki-Raunistulaan ja osittain Länsikeskukseen. 7: Runosmäki kuuluu osittain Runosmäki-Raunistulaan ja osittain Länsikeskukseen.
Kent Hovind

Kent Hovind
Kent E. Hovind  (s. 15. tammikuuta 1953, Yhdysvallat), lempinimeltään "Dr. Dino", on yhdysvaltalainen evankelista, kirjailija, tubettaja ja nuoren Maan kreationisti.
Hovind johtaa toista perustamaansa dinosaurus-teemapuistoa ja "Creation Science Evangelism" -järjestöä, joka välittää Raamatun luomiskertomuksen sekä vedenpaisumuksen pohjalta käsityksiä lajien alkuperästä, kehityksestä, Maan ja maailmankaikkeudesta synnystä. Hovind on katsonut, että ihmiset ja dinosaurukset elivät samanaikaisesti.
Vuonna 2013 Hovind perusti youtube-kanavan, jolla oli 28. kesäkuuta 2019 mennessä 137 000 tilaajaa ja sen videoilla 15,8 milj. näyttökertaa. Hovind kertoo kanavansa tarkoitukseksi "voittaa sinut pelastavaan tietoon meidän herrastamme Jeesuksesta Kristuksesta, vahvistaa uskoasi erehtymättömään Jumalan sanaan, motivoida jokaista palvelemaan Jeesusta Kristusta elämällään, paljastaa valheet joita käytetään 'todisteina' tyhmään evoluutiouskontoon, vastata Raamattuun liittyviin kysymyksiin, auttaa kristittyjä valmistautumaan Raamatun kertomiin lopunajan tapahtumiin". Kanavalla Hovind vastailee ihmisten kysymyksiin, kommentteihin ja väittämiin. Kanava on saanut muut tubettajat tekemään omia videoitaan, joissa muun muassa kritisoiden Hovindin väittämiä.
Hovind opetti viidentoista vuoden ajan collegen matematiikkaa ja luonnontieteitä. Tänä aikana hän suoritti kristillisen opettajan maisterin tutkinnon (master's degree in christian education). Hovind kirjoitti väitöskirjanselvennä, jonka aiheena oli luomiskertomus vastaan evoluutioteoria. Hovind julisti evoluutioteorian vaaralliseksi uskonnolliseksi maailmankatsomukseksi ja esitti, ettei Raamattu esimerkiksi luomiskertomuksen osalta ole ristiriidassa tieteellisen maailmankuvanselvennä kanssa..
Hovind on tullut tunnetuksi kehitysopin kannattajille kohdistamastaan haasteesta, jossa hän tarjoaa 250 000 Yhdysvaltain dollaria kenelle tahansa, joka voi ”todistaa evoluution ainoaksi mahdolliseksi tavaksi, joka selittää kaikkeuden ja elämän synnyn”.
Elämä

Hovind on naimisissa ja hänellä on kolme lasta ja neljä lastenlasta.
Evankelista Kent Hovindista tuli kristitty kuudentoista vuoden iässä jolloin hän halusi välittömästi ryhtyä palvelemaan Jeesusta. Hovind on toiminut pyhäkouluopettajana, kirkkobussin kuljettajana ja innokkaana evankeliumin julistajana. Hänen lukioaikainen kiinnostuksensa matematiikkaan ja luonnontieteisiin johti hänet opiskelemaan tieteitä.
Vuonna 1974 Hovind suoritti uskonnollisessa koulutuksessa akkreditoimattomassa Midwestern Baptist Collegessa kandidaatin tutkinnon, jonka hän täydensi kirjekurssilla akkreditoimattomassa Patriot Bible Universityssa maisterin tutkinnoksi vuonna 1988 ja tohtorin tutkinnoksi vuonna 1991.
Vuonna 2007 Hovind tuomittiin kymmeneksi vuodeksi vankeuteen verorikoksista, liittovaltion agenttien toiminnan haittaamisesta ja useista muista rikoksista.
Vuoden 2021 syyskuussa Hovind tuomittiin uudestaan. Tällä kertaa Hovind oli syytettynä perheväkivallasta, jonka uhrina oli ollut Kentin etääntynyt vaimo Cindi Hovind.
Hovindin 250 000 dollarin haaste

Hovind on tehnyt seuraavan tarjouksen: Tarjoan $250,000 kenelle tahansa joka kykenee antamaan tieteellisen todisteen (scientific proof) evoluutiolle* Haasteeni, $250,000 tarjous, demonstroi sitä että evoluutiohypoteesi ei ole mitään muuta kuin uskonnollinen näkemys
Haastetta on kritisoitu siitä, että voittajan täytyisi muun muassa todistaa Jumala olemattomaksi, koska tieteessä todistustaakka on sillä joka väittää jotain olevaksi, ei sillä joka väittää jotain  olemattomaksi.
Vuonna 2005 Hovind korotti summan miljoonaan Yhdysvaltain dollariin  joulunpyhiksi. Hovindia ei otettu kovin vakavasti.
Arvostelijat ovat sanoneet, että Hovindin tarjous on lähinnä julkisuustemppu, ja että sen ehdot on tarkoituksella valittu siten, että mikään mahdollinen tosiasia ei voisi riittää.
Arvostelijoiden mukaan Hovindin evoluutiokuvaus ei ole sama kuin tieteen määritelmä eikä Hovindin ehdoilla edes painovoimaa voitaisi todistaa riittävästi. Hovindille ei riitä että ilmiö on tosi, vaan sen pitää lisäksi tapahtua ilman Jumalaa, jonka falsifiointi on mahdotonta. Hovind on epäsuorasti myöntänytkin haasteensa mahdottomuuden.
Hovind on sanonut että juristit voisivat päättää ovatko hänen haasteensa ehdot täyttyneet, mutta on kieltäytynyt nimeämästä ketään juristia. Toisaalta tällä ei ole merkitystä, koska Kisby osoitti että Hovindin argumentin looginen muoto tekee Hovindin haasteesta loogisesti epäpätevän: haasteen läpäisy vaatisi lopulta kaikkeuden todistamisen olemattomaksi..
Hovind on myös tehnyt haasteestaan muutenkin mielenkiintoisen, sillä hän on kiistänyt kaiken fossiilitodisteiden mahdollisuudenkin. Hovindin mukaan kaikki mitä voimme tietää fossiloituneesta eliöstä on se, että se on olemassa, joten emme voi tietää onko sillä ollut jälkeläisiä.
Myös kreationistiset tahot ovat arvostelleet Hovindin toimia. Esimerkiksi vaikutusvaltainen australialainen nuori Maa -julkaisujen tuottaja Answers in Genesis on moittinut Hovindia ja tämän haastetta.
Salaliittoväitteet

Hovind on rakentanut paljon erilaisia salaliittoteorioita koskien tiedemaailmaa, uskontoja ja hallitusta. Hovind esittää että King James Bible on Jumalan ehdotonta sanaa, joka täytyy ottaa kirjaimellisesti. Koska näin on, tiede tulee ennemmin tai myöhemmin hyväksymään juuri kyseisen raamatunkäännöksen. Hovind on paljastanut tämän olevan tiedetty totuus a priori . Hovind on niin ikään esittänyt, että biologian oppikirjat valehtelevat ja vaatii evoluution poistamista kirjoista.
Hovind on myös esittänyt, että HIV, malaria, rappeutumissairaudet, Parkinsonin tauti, tyypin I diabetes, ja Alzheimerin tauti ovat monien muiden sairauksien ohessa biologisen sodankäynnin tutkimuksen tuottamia vitsauksia. Hovind on esittänyt epäilyjä myös Yhdysvaltain hallituksen syöpähoidoista.
Hovindilla on lukuisia salaliittoteorioita Syyskuun 11. päivän iskuista 2001 .
 Hän on esittänyt myös että UFOt ovat Saatanan ilmentymiä, ja että Yhdysvaltain hallitus hallitsee niitä.
Hovindin kirja "Unmasking the False Religion of Evolution" sisältää lisäksi antisemitismiä ja kommunismivihaa. Hän esittää myös että evoluutioteorian opetus koulussa on Saatanan salaliiton seurausta ja että kaikki ihmiset, jotka yhdessä päätyvät johtopäätökseen evoluutiosta totena, toimivat Saatanan alaisina.
Kritiikki

Vuonna 2006 Hovind pidätettiin ja haastettiin oikeuteen 58 eri rikoksesta, muun muassa veronkierrosta, perättömien rikossyytösten esittämisestä sekä julkisen vallan edustajien uhkailusta. Hovind esitti vastalauseensa, kun tuomari takavarikoi hänen passinsa sekä aseita, joiden Hovind väitti kuuluvan kirkolle.
Hovind tuomittiin syylliseksi, ja häntä odottaa mahdollisesti maksimirangaistus 288 vuotta vankeutta. Myös hänen vaimonsa Jo Hovind todettiin syylliseksi. Hänen pisin mahdollinen rangaistuksensa olisi ollut 225 vuotta vankeutta. Kent Hovindin lopulliseksi tuomioksi tuli 10 vuotta vankeutta, 3 vuotta yhdyskuntapalvelua ja sakkoja.
Hovindin puolustusasianajaja yritti vedota siihen etteivät Yhdysvaltojen veroviranomaiset tiedottaneet Hovindia verojen maksamatta jättämisestä. Lisäksi Hovind uskoo että hän ja dinopuiston  sekä Creation Science Evangelism -järjestön henkilökunta tekevät työtä Jumalalla ja näin ollen heidän ei tarvitse maksaa veroja maalliselle valtiolle.
Arvostelijat ovat väittäneet että Patriot Bible University on ”diplomimylly”, jolla on matalat läpäisyvaatimukset ja joka ei täytä yleistä koulutusstandardia. Koulu muun muassa mahdollistaa kandidaatin tutkinnon kuukausissa, 25 Yhdysvaltain dollarin kuukausihintaan. 
Vaikka Hovind vuosien ajan sanoi olevansa lukio-opettajana kristillisessä koulussa, hänellä ei kuitenkaan ole ollut opettajan pätevyyttä.
Hovindin väitöskirjaa ei myöskään julkistettu Patriot Bible Universityn toimesta, vaan sen julkaisi WikiLeaks-sivusto joulukuussa 2009. Alkuperäisen kopion haltuunsa saanut National Center for Science Education-yhdistyksen edustaja Karen Bartelt oli todennut, ettei Hovindin väitöskirja tarjoa mitään hyödyllistä tieteelliselle ajattelulle, paitsi ehkä varoittavan esimerkin siitä, miten väitöskirjaa ei kuuluisi tehdä. Hovindin tekstissä ilmenee lukuisia kirjoitusvirheitä, sekä tietämättömyyttä historiasta, filosofiasta, tieteestä ja uskonnoista. Hovind muun muassa väittää kirjassaan Sokrateen, Platonin ja Aristoteleen olleen panteisteja, että käärme kertoi Aatamille ja Eevalle evoluutiosta Eedenin puutarhassa, ja että Hindulaisuus, Zarathustralaisuus, Buddhalaisuus, taolaisuus ja Konfutselaisuus ovat ovat salaisesti kiinan kommunismia tukevia ateistisia evoluutiokultteja.
Barbara Forrest on väittänyt, että Hovindin tieteellisen koulutuksen puute tekee mahdottomaksi hyväksyä tätä ammattilaistasolle.
Kun Hovindilta on kysytty tämän koulutuksesta ja etenkin tämän koulutuksen laadusta, on Hovind sanonut että väitteet ovat ad hominem -hyökkäyksiä, jotka kertovat siitä että ihmiset eivät osaa vastata hänen evoluutiokritiikkiinsä ja itse asiassa osoittavat täten että Hovind on oikeassa evoluutiokritiikissään. Patriot Bible University on yhtynyt tähän näkemykseen.
Hovindin dinosaurus-teemapuisto

Vuonna 2001 Hovind perusti Nuoren maan luomisoppia edustavan teemapuiston Dinosaur Adventure Landin Floridan Pensacolaan. Puiston teemana on esittää että ihmiset ja dinosaurukset olivat olemassa samanaikaisesti menneisyydessä, noin 4000–6000 vuotta sitten.
Dinosauruspuistossa esitettiin faktana myös se, että muutamia pieniä dinosauruksia oli yhä elossa. .
Vuonna 2004 Committee for the Scientific Investigation of Claims of the Paranormal (CSICOP) -järjestö vieraili Hovindin teemapuistossa ja väitti, että se tarkoituksellisesti harhaanjohtaa vierailijoita.
Hovind on kieltäytynyt maksamasta veroja puistonsa tuottamista tuloista, koska hän kokee työskentelevänsä Jumalan alaisena eikä siksi koe olevansa verotusvelvollinen IRS:lle. Kun dinosauruspuiston www-sivut osoittivat vuonna 2006, että vierailijoita oli paljon, Hovindin toiminta katsottiin veronkierroksi.. Tämän seurauksena hänet haastettiin oikeuteen ja tuomittiin 10 vuodeksi vankeuteen. Kuullessaan tuomiosta Hovind tarjosi vaihtoehdoksi sitä, että lukuisat vapaaehtoiset voisivat maksaa IRS:lle rahaa, jotta hän voisi jatkaa saarnaamistyötään vapaana.
Hovind on esittänyt, että Grand Canyon on syntynyt viikoissa samoin kun kaksi suurta järveä Grand Lake ja Hopi Lake tulvivat. 
Edelleen Hovind laskee perimän sisältämän informaatiomäärän suoraan kromosomien määrästä.
Teokset

Hovind, Kent: Creation Science Evangelism. Määritä julkaisija! ASIN B005WYWYOE
Hovind, Kent: Are You Being Braiwashed? Propaganda in Science Textbooks.  Creation Science Evangelism, 1999.  ISBN 978-1584680017
Kent Hovind, William J. Gibbons: Claws Jaws and Dinosaurs.  Creation Science Evangelism, 1999.  ISBN 978-1584680000
Hovind, Kent: The Gap Theory.  Creation Science Evangelism, 2006.
Hovind, Kent: Creation Seminar Notebook: A Resource Designed to Supplement the Creation Seminar Series.  CSE Ministry, 2006.  ISBN 978-1584680185
Kent Hovind, Eliah Green: The Kennel: Exposing the Prison Industrial Complex from Within.  Creation Science Evangelism, 2008.  ISBN 978-1944010010
Hovind, Kent, Brent Giles: In the Garden of Eden (The Adventures of Danny the Dinosaur, Book 1).  Bridge Logos Fndtn, 2010.  ISBN 978-0882709116
Hovind, Kent: Help! I'm Being Taught Evolution in my Biology Class.  Creation Science Evangelism, 2011.  ASIN 1584680342
Kent Hovind, Ken Ham, Duane Gish: Young Earth Creationism, Including: Sons of Noah, Ussher Chronology, Flood Geology, Answers in Genesis.  Hephaestus Books, 2011.
Hovind, Kent: Why on Earth Did God Let This Happen for Heaven's Sake?  Creation Science Evangelism, 2012.  ISBN 978-1944010294
Hovind, Kent: The Colorado Adventures.  Amazon Digital Services LLC. Määritä julkaisija!
Robert R. Mullen, Kent Hovind: Postulating Christ: The Evolutionary Default.  CreateSpace Independent Publishing Platform, 2014.  ISBN 978-1497443471
Hovind, Kent: What On Earth Is About To Happen For Heaven's Sake: A Dissertation on End Times According to the Holy Bible.  CSE, CreateSpace Independent Publishing Platform, 2017.  ISBN 978-1944010027
Aiheesta muualla > Kent Hovindin viralliset sivut

Kent Hovindin virallinen sivu (englanniksi)
Dinosaur Adventure Land -sivut (englanniksi)
Kent Hovind OFFICIAL -youtube kanava (englanniksi)
Kent Hovind Innocence DVD Series (englanniksi)
Aiheesta muualla > Muiden kirjoituksia

Answers in Genesis: Maintaining Creationist Integrity, Carl Wieland, Ken Ham and Jonathan Sarfati, 2002. (englanniksi)
The TalkOrgins Archive: Kent Hovind FAQs, Examining "Dr. Dino" (englanniksi)
Know Your Creationists: Kent Hovind, Steven Andrew, Daily Kos, 2005 (englanniksi)
Friendly Atheist: Creationist Kent Hovind Now Says Oranges Are Proof That Evolution is False, Hemant Mehta, 2018 (englanniksi)
AL.com: Alabama’s Dinosaur Adventure Land teaches that evolution is ‘dumbest religion in the history of the world’, Anna Claire Vollers, 2019 (englanniksi)
TBR Radio’s Dixie Heritage Hour, Dr. Kent Hovind (Arkistoitu – Internet Archive), 2019 (englanniksi)
Aiheesta muualla > Hovind oikeudessa

The TalkOrgins Archive: Hovind bankruptcy decision, 1996 (englanniksi)
Hovind, 197 B.R. 157 (Bankr. N.D. Fla. 1996), Todd Trierweiler & Associates Attorneys at Law (englanniksi)
Hovind v. Schneider[vanhentunut linkki], Roger Vinson, 2002 (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Yhdysvallat  Puola 
Kuva ensimmäisestä dinosauruspuistosta vuonna 2008
Gary Williams

| Henkilötiedot |
| --- | --- | --- | --- |
Syntymäaika: 7. joulukuuta 1977 (ikä 47)
Syntymäpaikka: Ashford,  Englanti
Seura
Seura:  IFK Mariehamn
Tehtävä: Päävalmentaja
Valmennusura
2008–2009:  HJK
2013–2016:  Åland United

Gary Williams (s. 7. joulukuuta 1977) on englantilainen jalkapallovalmentaja. Hän on valmentanut Naisten Liigassa Helsingin Jalkapalloklubia vajaan kahden kauden ajan ja marraskuusta 2012 alkaen Åland Unitedia. Hän aloitti elokuussa 2024 miesten Veikkausliigassa pelaavan IFK Mariehamnin päävalmentajana työskenneltyään aiemmin saman seuran nuorisojalkapallon urheilupäällikkönä ja solmi marraskuussa jatkosopimuksen kaudeksi 2025.
Williams vaikutti Suomessa jo ennen nimitystään HJK:n päävalmentajaksi elokuussa 2008. Hän toimi vuodesta 2007 lähtien seuran juniorijoukkueiden parissa. Naisten liigajoukkueen valmennustehtävät jätettyään Williams valmensi PK-35:n junioreita sekä toimi SPL:n Helsingin piirijoukkueen valmentajana. Hän on aikaisemmin valmentanut myös Yhdysvalloissa neljän vuoden ajan Lindsey Wilson Collegen yliopistojoukkueita. Miesten joukkueen valmentajana hän toimi vuonna 2001 ja naisten vuosina 2004–2006. Omaa pelaajakokemusta Williamsilla on muun muassa Chelsean sekä AFC Bournemouthin junioriakatemioista.
Saavutukset valmentajana

Naisten SM-hopeaa: 2008
Naisten Suomen Cupin voitto: 2008
Naisten liigacupin voitto: 2009
Veeti Nikkinen

Veeti Albin Nikkinen (s. 2002 Virrat) on suomalainen lentopalloilija. Nikkinen debytoi Suomen miesten lentopallomaajoukkueessa kesällä 2020 maaottelussa Viroa vastaan. Debytantti teki ensimmäisessä maaottelussaan tehot 6/+3, mitä voi pitää hyvänä suorituksena 1,5 erää pelanneelle ensikertalaiselle. Nikkinen liittyi samalla harvalukuiseen rivistöön suomalaisessa lentopallohistoriassa, sillä hänellä ei ollut allaan yhtään miesten pääsarjatason ottelua ennen ensimmäistä A-maaottelua.
Nikkinen pelasi kaudella 2019–2020 lentopallon miesten 1-sarjaa Lentopalloliiton Kuortaneen valmennuskeskuksen riveissä sekä kasvattajaseuransa Virtain Veikkojen A-pojissa.
Nikkinen pelasi kaksi kautta Belgiassa mutta kärsi leikkausta vaatineista selkävaivoista. Vuonna 2023 hän siirtyi Mestaruusliigassa pelaavaan Raision Loimuun ja solmi kesällä 2024 yksivuotisen jatkosopimuksen Loimun kanssa.
Robert Sundman

Robert Sundman (s. 21. syyskuuta 1994 Kerava) on suomalainen toimittaja. Hän on työskennellyt politiikan toimittajana Yle Uutisissa, Helsingin Sanomissa ja Suomen Kuvalehdessä.
Sundman valmistui ylioppilaaksi Kallion lukiosta vuonna 2013 ja opiskeli suomen kieltä Helsingin yliopistossa.
Vuosina 2011–2012 Sundman juonsi ja toimitti Yle TV2:n nuortenohjelmia Galaxi sekä Onks noloo? yhdessä Ronja Salmen ja Mimosa Willamon kanssa. Vuosina 2013–2016 Sundman työskenteli Improbatur-lehden päätoimittajana ja myöhemmin Ylioppilaslehden päätoimittajana vuosina 2016–2018.
Vuosina 2019–2021 Sundman juonsi Helmiina Suhosen ja Olli Seurin kanssa politiikkaan keskittyvää podcastia Jaa, ei, tyhjiä, poissa, jonka julkaisualustana oli Yle Areena.
Hän työskenteli Helsingin Sanomissa politiikan toimittajana vuodesta 2023 vuoteen 2024, jolloin hän siirtyi Suomen Kuvalehteen.
Sundman on Politiikan toimittajien yhdistyksen puheenjohtaja.
Hän on kertonut olevansa partiolainen ja kiinnostunut sukupolvien välisestä oikeudenmukaisuudesta.
Aiheesta muualla

Robert Sundmanin verkkosivut
Robert Sundman Twitterissä
Abraham Lincoln

| Abraham Lincoln |
| --- | --- |
 Abraham Lincoln 8. marraskuuta 1863.
Yhdysvaltain 16. presidentti
 4. maaliskuuta 1861 – 15. huhtikuuta 1865  
Varapresidentti:  Hannibal Hamlin (1861–1865) Andrew Johnson(1865)
Edeltäjä:  James Buchanan
Seuraaja:  Andrew Johnson
Yhdysvaltain edustajainhuoneen jäsen Illinoisin 7. vaalipiiristä
 4. maaliskuuta 1847 – 3. maaliskuuta 1849  
Edeltäjä:  John Henry
Seuraaja:  Thomas L. Harris
Illinoisin edustajainhuoneen jäsen
 1834–1842  
Henkilötiedot
Syntynyt: 12. helmikuuta 1809 Hardinin piirikunta, Kentucky, Yhdysvallat
Kuollut: 15. huhtikuuta 1865 (56 vuotta) Washington D.C., Yhdysvallat
Ammatti:  lakimies poliitikko myyjä postitoimiston johtaja 
Puoliso:  Mary Todd Lincoln
Tiedot
Puolue:  Whig (1832–1854) republikaanit (1854–1865)
Uskonto:  kts. alempana
 Nimikirjoitus
Sotilaspalvelus
Lempinimi:  Honest Abe, The great Emancipator
Palvelusvuodet:  1832
Sotilasarvo:  sotamies
Joukkoyksikkö:  Illinoisin asevoimat
Taistelut ja sodat:  Black Hawk -sota (Ei taisteluita)
Abraham Lincoln (engl.  [ˈeɪbɹəhæm ˈlɪŋkən]; (ohje) 12. helmikuuta 1809 Hardinin piirikunta, Kentucky, Yhdysvallat – 15. huhtikuuta 1865 Washington, Yhdysvallat) oli yhdysvaltalainen poliitikko ja Yhdysvaltain 16. presidentti vuosina 1861–65. Hän toimi ennen poliittista uraansa muun muassa lautturina, sekatavarakaupan myyjänä ja postitoimiston johtajana. Toisin kuin aiemmat presidentit, hän oli kongressiedustajana vain yhden kauden. Armeijassakin hän palveli vain lyhyen aikaa vapaaehtoisena ja oli sotilasarvoltaan pelkkä sotamies.
Lincoln halusi presidentiksi noustessaan lopettaa orjuuden Yhdysvalloissa. Pian virkaanastujaisten jälkeen orjuutta kannattanut Konfederaatio erosi Unionista ja Yhdysvallat ajautui sisällissotaan. Lincoln onnistui voittamaan sisällissodan ja yhdistämään maan. Hän vaikutti suuresti Yhdysvaltain mustan väestön myöhempään asemaan ja häntä pidetään yhä yleisesti yhtenä maan parhaista presidenteistä.
Etelävaltioita tukenut kiihkoilija John Wilkes Booth ampui Lincolnia sodan päätyttyä 14. huhtikuuta 1865. Lincoln kuoli vammoihinsa seuraavana aamuna. Hän nousi kuolemansa jälkeen Yhdysvalloissa lähes marttyyriksi ja esimerkiksi hänen puheensa Gettysburgissa on nykyisin yksi maan tunnetuimmista.
Nuoruus

Abraham Lincoln syntyi yksihuoneisessa hirsimökissä 12. helmikuuta 1809 Hardinin piirikunnassa Kentuckyssa. Hänen isänsä, Thomas Lincoln, oli lukutaidoton maanviljelijä, eikä Abraham koskaan tullut kunnolla toimeen hänen kanssaan. Hänen äitinsä oli Nancy Hanks ja Abrahamilla oli lisäksi isosisko Sarah. Vuonna 1816 perhe muutti Etelä-Indianaan, missä Abraham vietti suurimman osan lapsuudestaan. Vuonna 1818 Nancy Hanks kuoli ja Thomas Lincoln meni pian naimisiin Sarah Bush Johnstonin kanssa. Sarah ja Abraham olivat erittäin hyvissä väleissä: Sarah kannusti Abrahamia opiskelemaan ja oli tämän puolella erimielisyyksissä Thomasin kanssa.
Lincoln työskenteli paljon jo nuorena ansaitakseen rahaa perheelleen ja kävi koulua vain kolme lyhyttä jaksoa. 17-vuotiaana hän pääsi töihin jokilautalle Mississippijoelle. Kaksi vuotta myöhemmin hän rakensi oman lautan, lastasi sen maataloustarvikkeilla ja uitti New Orleansiin. New Orleansissa hän myi sekä lastin että lautan ja kulki jalkaisin takaisin kotiin. Kotona hän antoi kaikki ansaitsemansa rahat isälleen velvollisuudentuntoisesti, mutta hieman närkästyneenä. Vuonna 1830 Lincolnit muuttivat Maconin piirikuntaan Illinoisiin, minne Abraham rakensi uuden mökin isänsä kanssa. Hän teki vielä toisen lauttamatkan New Orleansiin, kunnes muutti 1831 omilleen New Salemiin, missä hän työskenteli sekatavarakaupassa. Sekatavarakauppa oli yleinen tapaamispaikka, ja Lincolnista tuli nopeasti suosittu älykkyytensä ja rehellisyytensä vuoksi. Lisäksi hän oli isokokoinen ja vahva, joten hän pystyi auttamaan rautatie- ja metsätöissä.